***VZOREC POGODBE***

**OBČINA LJUTOMER**, Vrazova ulica 1, 9240 Ljutomer, matična številka 5874092, identifikacijska številka za DDV 60214406, ki jo zastopa županja mag. Olga Karba, univ. dipl. prav. (v nadaljevanju: občina) in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, matična številka \_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_, (v nadaljevanju: upravičenec) skleneta

**POGODBO O DODELITVI FINANČNIH SPODBUD**

**ZA RAZVOJ PODJETNIŠTVA V OBČINI LJUTOMER ZA LETO 2025**

1. člen

Pogodbeni stranki ugotavljata, da:

* je bil na spletni strani občine Ljutomer dne \_\_\_\_\_\_\_\_\_ objavljen Javni razpis za dodelitev finančnih spodbud za razvoj podjetništva v občini Ljutomer za leto 2025 (v nadaljevanju: javni razpis);
* je bil Javni razpis objavljen v skladu s Pravilnikom o dodeljevanju finančnih spodbud za razvoj podjetništva v občini Ljutomer (Uradno glasilo slovenskih občin št. 62/2024, v nadaljevanju: pravilnik);
* se je upravičenec prijavil na javni razpis pravočasno in oddal popolno vlogo;
* je bila vloga upravičenca ocenjena in izbrana na osnovi izvedenega postopka ocenjevanja vlog v skladu s pravilnikom ter z merili in kriteriji javnega razpisa;
* je bila upravičencu s strani občine izdana odločba o dodelitvi pomoči v obliki nepovratnih sredstev oziroma dotacije št. \_\_\_\_\_\_\_ z dne \_\_\_\_\_\_\_;
* se s to pogodbo urejajo medsebojna razmerja dodelitve in koriščenja nepovratnih sredstev javnega razpisa;

1. člen

Predmet te pogodbe je sofinanciranje upravičenih stroškov po ukrepu \_\_\_\_, in sicer sofinanciranje \_\_\_\_\_\_\_\_\_. Upravičencu se sofinancira nakup \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kot to izhaja iz ustreznih dokazil priloženih k vlogi.

Občina za upravičene stroške upravičencu dodeljuje nepovratna finančna sredstva v enkratnem znesku v višini \_\_\_\_\_\_\_\_\_\_ EUR.

Občina se zavezuje, da bo finančna sredstva iz predhodno navedenega odstavka nakazala v roku 15 dni od dneva sklenitve pogodbe oz. najkasneje do 31. 12. 2025 na transakcijski račun upravičenca št. \_\_\_\_\_\_\_\_\_\_\_\_ odprt pri \_\_\_\_\_\_\_\_\_\_.

1. člen

Pomoč se dodeljuje po pravilu »de minimis« na podlagi Pravilnika o dodeljevanju finančnih spodbud za razvoj podjetništva v občini Ljutomer (Uradno glasilo slovenskih občin št. 62/2024), katerega shema »de minimis« pomoči je priglašena Ministrstvu za finance RS (št. priglasitve: M001-5874092- 2024) in skladno z Uredbo Komisije (EU) št. 2023/2831 z dne 13. december 2023 o uporabi členov 107 in 108 Pogodbe o delovanju Evropske unije pri pomoči »de minimis« (Ul EU, 2023/2831, z dne 15.12.2023).

V proračunu Občine Ljutomer za leto 2025 so za ta namen zagotovljena sredstva na proračunski postavki 1402031 – Spodbujanje razvoja gospodarstva v občini.

1. člen

Upravičenec se zavezuje, da:

* je dodeljena finančna sredstva uporabil izključno za namen, ki ga je navedel v svoji prijavi na javni razpis in je predmet sofinanciranja po tej pogodbi;
* bo imel v lasti naložbo še vsaj 5 let po prejemu sredstev sofinanciranja s strani občine;
* bo hranil originalno dokumentacijo še 10 let od nakazila sredstev po tej pogodbi in v istem obdobju občini na zahtevo omogočil tudi vpogled v namenskost porabe dodeljenih sredstev;
* bo ob kontroli namenske porabe sredstev sofinanciranja sodeloval in pokazal ustrezno zahtevano dokumentacijo za naložbo, ki se nanaša na aktivnosti, ki so bile izvedene na podlagi tega razpisa;

1. člen

Sredstva po tej pogodbi so dodeljena izključno na podlagi k vlogi predložene dokumentacije in dokazil upravičenca.

Upravičenec pomoči izgubi pravico do dodelitve sredstev v primeru, da se ugotovi:

* da prejemnik pomoči projekta ni izvedel (za projekt se štejejo investicije ali druge oblike upravičenih stroškov pri posameznih ukrepih),
* da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je prejemnik prekršil druga določila pogodbe,
* da prejemnik nima poravnanih vseh obveznosti, ki so predmet sofinanciranja,
* da prejemnik pomoči ob sklenitvi pogodbe ni dal pravih podatkov oz. je dal zavajajoče izjave ter ob drugih ugotovljenih kršitvah in nepravilnostih,
* da prejemnik redno ne izplačuje plač/socialnih prispevkov,
* da je davčni dolžnik.

V primeru ugotovljenih kršitev je občina upravičena zahtevati vračilo dodeljenih sredstev oziroma je upravičenec dolžan sredstva vrniti v proračun občine v roku 8 dni od poziva pristojnega upravnega organa, skupaj z zakonskimi zamudnimi obrestmi od dne prejema sredstev do dne dejanskega vračila sredstev.

Predmet sofinanciranja po tej pogodbi, v roku petih let po datumu izplačila sredstev, ne more biti predmet pobota, kompenzacije, stečajne mase, rubeža ali drugega prisilnega dejanja zaradi poravnave obveznosti upravičenca tretjim osebam. Upravičenec je dolžan v roku 3 delovnih dni obvestiti občino o zgoraj navedeni morebitni nastali situaciji.

1. člen

V primeru odstopa od pogodbe mora sofinancer pisno obvestiti upravičenca.

1. člen

Skrbnik pogodbe s strani občine je Bojana B. Škrlec, e-pošta: bojana.skrlec@ljutomer.si, tel. št. 02 584 90 62.

Skrbnik pogodbe s strani upravičenca je \_\_\_\_\_\_\_, e-pošta: \_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_

1. člen

Upoštevajoč določbe prvega odstavka 14. čl. Zakona o integriteti in preprečevanju korupcije (ZIntPK), (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) je nična vsaka pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru bo spore reševalo pristojno sodišče.

1. člen

Pogodbene stranke se zavezujejo k varovanju osebnih podatkov in poslovnih skrivnosti v skladu z veljavnim predpisom, ki ureja varstvo osebnih podatkov in poslovnih skrivnosti, v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES - Uredba GDPR, Zakonom o varstvu osebnih podatkov in Zakonom o gospodarskih družbah.

Občina se zavezuje, da bo pri izvajanju določil te pogodbe v celoti spoštovala določila veljavnih predpisov iz področja varovanja osebnih podatkov, ne glede na to, ali se bo z osebnimi podatki seznanila pri sebi kot obdelovalcu ali pri neposrednem opravljanju storitve, preko pisne dokumentacije ali na kakršenkoli drug način.

1. člen

Pogodba je sklenjena, ko jo podpišeta obe pogodbeni stranki.

1. člen

Ta pogodba je sestavljena v treh (3) enakih izvodih, od katerih občina prejme dva (2) izvoda, upravičenec pa en (1) izvod.

Številka:

|  |  |
| --- | --- |
| Datum: \_\_\_\_\_\_\_\_\_\_\_\_\_\_\_\_\_\_\_\_\_ | Datum: \_\_\_\_\_\_\_\_\_\_\_\_\_\_\_\_\_\_\_\_ |
| **OBČINA LJUTOMER**  mag. Olga KARBA,  ŽUPANJA | **\_\_\_\_\_\_\_\_\_\_\_\_\_\_\_\_\_\_\_\_\_** |